Φρανς Μόστερτ

Ο Φρανς Μόστερτ (φλαμανδικά: Frans Mostaert (1528–1560) ήταν Φλαμανδός ζωγράφος της Αναγέννησης στον Βορρά, ειδικευμένος στη ζωγραφική τοπίων.Frans Mostaert στο Ολλανδικό Ίδρυμα Ιστορίας της Τέχνης 

Βιογραφία
Ο Φρανς Μόστερτ γεννήθηκε στο Χουλστ (σήμερα στη Νότια Ολλανδία). Ο πρώιμος βιογράφος Κάρελ φαν Μάντερ αναφέρει στο βιβλίο του Schilder-boeck (= βιβλίο των ζωγράφων) του 1604 ότι ο Μόστερτ ήταν γιος ενός "κοινού ζωγράφου", δίδυμος αδελφός του επίσης ζωγράφου Χίλλις Μόστερτ και εγγονός του ζωγράφου Γιαν Μόστερτ. Frans en Gillis Mostart in: Karel van Mander, Het Schilder-Boeck, Haarlem, 1604 Ο αδελφός του σπούδασε ζωγραφική με τον Γιαν Μαντάιν, αλλά ο Φρανς μαθήτευσε στον Χέρρι μετ ντε Μπλες. Ο φαν Μάντερ αναφέρει ότι και οι δύο αδελφοί έγιναν μέλη στη Συντεχνία του Αγίου Λουκά της Αμβέρσας το 1555, αλλά αυτό πρέπει να είναι ένα από τα (πολλά) σφάλματα του Μάντερ, καθώς ο Φρανς δέχτηκε μαθητή ήδη από το 1553.Ο φαν Μάντερ αναφέρει, επίσης, ότι ο Φρανς σπούδασε με τον Γιοάχιμ Πατινίρ αλλά η αναφορά αυτή δεν γίνεται αποδεκτή, καθώς πιστεύεται ότι ο Πατινίρ είχε πεθάνει πριν γεννηθεί ο Φρανς. Βλ.: Max J. Friedländer, Landscape, portrait, still-life: their origin and development, Schocken Books, 1963, p. 56 Είναι, συνεπώς, πιθανότερο ότι έγινε "Δάσκαλος" νωρίτερα.De liggeren en andere historische archieven der Antwerpsche sint Lucasgilde van 1453-1615, edited and published by Ph. Rombouts and Th. van Lerius, Antwerp, 1872-1876, p. 184 

Ο Φρανς Μόστερτ ήταν δάσκαλος των Γιαν Σουνς, Άντριεν Ρέμπενς και Μπαρτολομέους Σπράνγκερ. Απεβίωσε από την επιδημία που είχε ενσκήψει στην Αμβέρσα, έχοντας ως μαθητή τον Σπράνγκερ για μόλις μερικές εβδομάδες.

Έργο
Ο Φρανς Μόστερτ πέθανε σε μικρή ηλικία. Μόνον λίγα από τα έργα του διασώζονται και ένα μόνον είναι υπογεγραμμένο. Πρόκειται για τον πίνακα Τοπίο με τον καλό Σαμαρείτη, σήμερα στο Βασιλικό Μουσείο Καλών Τεχνών της Αμβέρσας. Ένα ακόμη έργο που κατά παράδοση αποδίδεται στον Φρανς βρισκόταν στην Παλαιά Πινακοθήκη στο Μόναχο. Το Τοπίο ποταμού με κωμόπολη, ανάκτορο και εκκλησία πωλήθηκε από τον οίκο Κρίστις στο Άμστερνταμ (14 Νοεμβρίου 2007, lot 60), το οποίο αποδίδεται στον Μόστερτ λόγω των ομοιοτήτων του σε ύφος και τεχνική με τις συνθέσεις του που υπάρχουν σε μουσεία.Attributed to Frans Mostaert (Hulst 1528-after 1560 Antwerp)  A river landscape with a town, a palace and a church at Christie’s

Όλα τα γνωστά έργα του Φρανς είναι τοπία. Αν και δεν σπούδασε με τον Πατινίρ, μπορεί να θεωρηθεί οπαδός του, καθώς συνδύαζε ρεαλιστικά και τοπογραφικά στοιχεία ενός τοπίου με μια ηρωική "άποψη", όπως δείχνουν οι σειρές με τα βουνά.Paul Huys Janssen, Koenraad Brosens, 'Panorama op de wereld : het landschap van Bosch tot Rubens', Waanders, Zwolle, 2001

 Δείτε επίσης 
 Κατάλογος Φλαμανδών ζωγράφων

Παραπομπές

Κατηγορία:Φλαμανδοί ζωγράφοι